Les farmàcies de Cardona deixen d'oferir el servei nocturn, que feien voluntàriament - Regió7\nLes farmàcies de Cardona deixen d'oferir el servei nocturn, que feien voluntàriament\nCardona s'ha quedat sense farmàcies de guàrdia en horari nocturn. Els dos establiments farmacèutics que hi ha al poble i que fins ara oferien el servei voluntàriament han deixat de prestar-lo, tot i que continuaran obrint dotze hores diàries tots els dies de l'any (amb les guàrdies corresponents els caps de setmana i festius), de 8 del matí a 8 del vespre, coincidint amb l'horari de funcionament del CAP.\nI és que aquest és l'únic servei que han de complir per llei, o sigui, el mateix horari que el que presta l'atenció primària al poble, segons ha explicat l'alcalde, Fer-ran Estruch. Recorda que fins al 2011 el CAP de Cardona feia una atenció continuada i d'urgències les 24 hores, de manera que també hi havia d'haver un servei de farmàcia nocturn. Quan la Generalitat va suprimir aquest servei, les farmàcies de Cardona van mantenir les guàrdies de nit «per pròpia voluntat» fins ara, que han decidit no continuar.\nÉs una decisió «respectable» i sobre la qual «l'Ajuntament no pot fer res», diu l'alcalde, i recorda que «la nostra reivindicació continua sent que Cardona ha de tenir un servei de CAP les 24 hores del dia», de la qual cosa també es derivaria automàticament la d'un servei nocturn de farmàcia.


Saballuts Digitals: Girona, Temps de Flors\nPublicat per Gemma Martí i Lozano a 21:30\nAnònim 21 de maig de 2014 a les 0:08\nEm sembla que li haurem de posar uns guardaespatlles al nostre Justin, i a aquest pas cobrarem drets de menció\nRes més i visca els Xics\nAtt: Mànager d'en Justin xic\nGemma Martí i Lozano 21 de maig de 2014 a les 8:55\nGuardaespatlles?!!! Però si l'adorem!!! I drets de menció? Però si el vam batejar naltros, a SD!! El Justín-amb-jota-castellana-que-fa-més-gràcia és nostreeeee!!!! (Sempre hi ha l'espavilat de torn que veu possibilitat de calers... Doncs dos pedres, que SD som POBRES!!!)\nAnònim 21 de maig de 2014 a les 9:40\nEl vam batejar els joves de Xics bastant abans que vatres a SD\nI lo dels drets de menció, bé que.algú ens haurà de financiar el viatge a Berlín ;)\nAnònim 21 de maig de 2014 a les 19:18\nCap menció especial a Xics com a única colla que no porta falconades/truites a plaça?? SD antes molabais xD\nGemma Martí i Lozano 21 de maig de 2014 a les 19:27\nSe m'acudeixen unes quantes mencions, però potser no vénen al cas, que estem en horari per a tots els públics (antes molabais, antes molabais... Collons, fan una clàssica i ja se'ls puja al cap... ).


Un diari, un compromís col·lectiu (Editorial ARA Balears)\n3 min. Palma 06/06/2020 00:43\nDes del minut zero, vàrem concebre l’ARA Balears com un projecte col·lectiu. No tindria sentit que no ho fos. Com a mitjà de comunicació, sortia a caminar de la mà del diari ARA de Catalunya i gràcies també a la implicació de periodistes, empresaris i una representació diversa de la societat civil de les Illes. S’estrenava, un 23 de maig del 2013, com un compromís ferm amb el nostre país, la gent, l’educació, el territori, la innovació i la cultura i la llengua pròpies. Un compromís col·lectiu, un compromís cap a la col·lectivitat.\nDesprés de set anys de singladura, 1.010 números en l’edició de paper i un minut a minut de les notícies en el diari digital que no s’ha aturat en tots aquests anys, el compromís s’ha refermat alhora que s’engrandia aquell sentit col·lectiu. Convençuts com estam, i així ho deixàvem escrit en el manifest fundacional, que el diari és dels qui el feim, però també dels qui, a través de la lectura, les respostes o el qüestionament, s’hi impliquen dia rere dia. Som tots plegats que, ben informats i cultivat l’esperit crític des d’una lectura i un pensament d’una certa exigència, guanyam capacitat de decidir quin futur volem per al nostre país.\nSet anys després, mantenim la convicció que un mitjà de comunicació contribueix al desenvolupament d’un poble, si per damunt de tot hi posa honestedat en la manera de contar el que passa, vaUn diari, un compromís col·lectiu lentia en la denúncia dels abusos a persones o al patrimoni natural o cultural, i una gran fermesa en la defensa del bé comú. En època de grans canvis, també en la transmissió d’informació i opinions, amb un present convuls i un futur ple d’incerteses, hi hem d’avantposar el que hem establert com a lema propi: Ara més que mai, periodisme.\nSi l’editorial d’un diari serveix habitualment per marcar el seu posicionament sobre els temes més rellevants, també el d’avui vol ser sobretot l’expressió d’un posicionament, el de la línia editorial que ens vàrem marcar i que, evolucionant al temps que evoluciona la societat, es manté respecte del paper que assumírem des del minut zero. Posicionament per mirar el país i el món d’una manera, amb tot l’interès i el respecte per la diversitat. Posicionament en la defensa dels drets de les persones i dels pobles, i posicionament també quan aquests drets són vulnerats. Hi insistim, per tot això: periodisme, ara més que mai. PS: Volíem celebrar el número 1.000 de l’ARA Balears. Poques setmanes abans, es declarava l’estat d’alarma. No era el moment, perquè per damunt de tot havíem de posar tots els sentits a saber què passava i contar-ho. Aquest és el nostre compromís: periodisme per intentar entendre el país i el món, el present, el passat i poder decidir el futur.


El Consell intervindrà en vint-i-una carreteres afectades per les inundacions del passat 9 d'octubre al Llevant - Consell de Mallorca\nnull El Consell intervindrà en vint-i-una carreteres afectades per les inundacions del passat 9 d'octubre al Llevant\nSituació d'algunes de les vies més malmeses.\nEl Consell intervindrà en vint-i-una carreteres afectades per les inundacions del passat 9 d'octubre al Llevant\nDespartament de Territori i Infraestructures / Comunicació i Premsa\nEl Consell de Mallorca, a través del Departament de Territori i Infraestructures, intervindrà en un total de vint-i-una carreteres que es varen veure afectades per les inundacions del passat 9 d’octubre al Llevant de Mallorca. Pel que fa a les infraestructures més malmeses, cal destacar el pont de l’Ma-12 (km 0,8) d’Artà a Can Picafort, que s’ha esfondrat i cal fer-ne el projecte constructiu i executar-lo i, per això, es calcula que fins a final de desembre no es podrà reobrir. La resta d’actuacions s’estima que, d’aquí unes tres setmanes, podrien estar enllestides ja que es tracta de reforç del ferm i d’estructures, així com de neteja, d’instal·lació de senyalitzacions noves, d’enllumenat, d’adequació dels vorals i de reforç de pendents, entre d’altres. El cost total de les obres és de 23.845.364 euros (IVA inclòs).\n(*) A continuació, detallam les carreteres i els quilòmetres exactes on estan previstes les actuacions següents, així com el cost de cada obra.\nActualment, les vies del Llevant de Mallorca closes després dels aiguats i de les torrentades del passat 9 d’octubre són quatre, si bé d’altres pateixen algunes restriccions.\nLes carreteres que continuen tancades per les inundacions són:\n• Ma-12: del km 0,5, accés a Artà, al km 1,3, camí d’en Carrossa (Ma-3334).\n• Ma-4023, que uneix Son Servera amb Porto Cristo: del km 2,9 al 4,2.\n• Ma-4041: d’Artà a s’Era de Pula, del km 0 al 5,3. • Ma-4042: d’Artà a Canyamel, del km 5,1 al 6,2.\nReobert al trànsit el camí de Conilles (Ma-3322). Cal tenir en compte que al quilòmetre 12 hi ha un pas alternatiu de vehicles, amb prioritat per als que venen d’Artà. En aquest moment, són quatre les carreteres tancades.\nA més a més, carretera que passa pel nucli de població de Sant Llorenç des Cardassar (Ma-15F), on hi ha situada la Guàrdia Civil per controlar l’accés al poble, pateix restriccions de trànsit.\nPodeu seguir l’estat de les carreteres en el visor de carreteres del Consell de Mallorca i en el compte de Twitter: @carreteres i al visor d'incidències de carreteres del Consell de Mallorca https://bit.ly/2Er5P73\nArtà (Ma-15) / Ma-3300 (construcció pont nou)\nPolígon de Manacor (Ma-15C) / Cala Rajada\nCamí de Conilles (Ma-15) / Ma-12\nCamí de Calicant (Ma-3322) / Sant Llorenç (Ma-15F)\nMa-12 / Rotonda de Betlem\nPK 1+800 (barranc de sa Canova)\nArtà / Ermita de Betlem\nMa-12 / Ses Fulles\nMa-4010 / Porto Cristo (Ma-4020)\nManacor (Ma-14) / Porto Cristo (Ma-4014)\nPK 12+450 (torrent de ca n’Amer)\nSant Llorenç (Ma-4030) / Ma-4021\nPorto Cristo (Ma-4020) / Son Servera (Ma-4040)\nPorto Cristo (Ma-4023) / Son Carrió (Ma-4021)\nMa-4023 / Cala Morlanda\nSant Llorenç (Ma-15F) / Son Servera (Ma-4040)\nSon Servera (Ma-4030- Ma-4040) / Ma-15\nMa-4040 / Port Vell (carretera de la Costa des Pins)\nSon Servera (Ma-4030 - Ma-4031) / Capdepera (Ma-15)\nMa-4040 / Ma-4042\nPK 4+350 (torrent de ses Terretes)\nArtà (Ma-15) / Coves d’Artà\nPK 5+800 (torrent de Canyamel)\nActuacions de condicionament en general\nImport total de les actuacions previstes:


Els alumnes de 3r d’ESO dissenyen un prototip de robot per explorar el planeta Mart | La Salle Tarragona\nInici › Notícies › Destacat › Els alumnes de 3r d’ESO dissenyen un prototip de robot per explorar el planeta Mart\nEls alumnes de 3r d’ESO dissenyen un prototip de robot per explorar el planeta Mart\nPublicat el 6 de febrer de 2019 per moderador a Destacat, ESO, Notícies\nEls alumnes de 3r d’ESO estan dissenyant un prototip de robot per explorar el planeta Mart. Un dels elements que hauria d’incorporar és un sensor de temperatura.\nFa unes setmanes, aquests mateixos alumnes van fer un estudi de les característiques del planeta vermell. Van poder observar que el clima és molt més fred que el de la Terra per una major distància al Sol. Per tant, el robot haurà de ser capaç de mesurar temperatures negatives extremes.\nEl sensor LM35 pot treballar amb temperatures de fins a -55 C. Per arribar a aquests valors s’ha utilitzat un refrigerant de components que arriba al voltant dels -40 C. El programa per carregar a l’Arduino UNO s’ha fet per enregistrar la temperatura actual, màxima i mínima.\nDesprés d’una primera prova, on es s’ha apagat temporalment la calefacció per refredar la sala, i arribar a una temperatura ambient propera a 16 C (guardada com a temperatura màxima) s’ha refrigerat el sensor. Instantàniament, s’ha assolit una temperatura extremadament baixa, la qual s’ha anat recuperant molt lentament fins a la temperatura ambient.\nUs ho expliquen amb un vídeo els mateixos alumnes de 3r d’ESO.\n‹ Vine a conèixer La Salle Tarragona reservant la teva visita concertada per les Jornades de Portes Obertes 2019\nSis alumnes de 3r d’ESO participen, novament, al concurs ‘Picalletres’ ›


Solucionari - Dret mercantil - Temes Universitaris Basics - Libros y Revistas - VLEX 328074\nEls trets distintius més destacables del dret mercantil en la primera etapa de la seva formació històrica deriven directament del seu doble caràcter originari -professional i consuetudinari- i són els següents:\n- Antiformalisme, que es tradueix en una major flexibilitat en la contractació.\n- Protecció de la seguretat del tràfic en detriment, a vegades, de la pròpia seguretat jurídica.\n- Agilitat i rapidesa en la resolució dels conflictes, amb òrgans propis de decisió i execució (tribunals consulars).\n- Vocació d'uniformitat, tant en l'àmbit nacional com internacional.\nEn la seva elaboració, predomina l'adopció d'una concepció objectiva. L'article 2n del Codi proclama la submissió al seu imperi de tots els actes de comerç "siguin o no comerciants qui els executin". Ara bé, aquesta voluntat objectivadora no es veu confirmada després en la resta de l'articulat; ben al contrari. Així, cal remarcar que, en la majoria dels preceptes dedicats a la regulació dels diversos contractes, s'exigeix, com a requisit indispensable per a considerar-los mercantils, la participació d'un comerciant. Es produeix, doncs, el binomi comerciant-acte de comerç com a criteri mixt (subjectiu-objectiu) de delimitació de la matèria subjecta a regulació en el Codi de comerç.\nA partir de la codificació, l'ús de comerç passa a ocupar una posició secundària en el quadre de fonts del dret mercantil. D'acord amb l'article 2n del Codi, solament serà d'aplicació en defecte de llei. Com a font del dret presenta, doncs, un caràcter essencialment supletori. Ara bé, quan l'ús de comerç resulta d'aplicació, pot desplegar, com a norma jurídica pròpiament dita, una funció interpretativa o integradora (ja sigui d'un contracte, o bé de la mateixa llei).\nEls factors que més han incidit en la renovació de les fonts tradicionals del nostre dret mercantil han estat, d'una banda, la promulgació de la Constitució de 1978 i, de l'altra, la nostra integració a la Comunitat Europea l'any 1985. L'impacte constitucional s'ha projectat tant en l'ordenació jeràrquica de les fonts com en el sistema de producció de les normes jurídico-mercantils. La integració a Europa, per la seva banda, ha comportat el reconeixement de noves fonts i la progressiva assumpció i incorporació a l'ordenament intern de la voluminosa obra legislativa comunitària de caràcter mercantil.\nL'empresa 1 l'empresari\nEn el contracte de compra-venda d'establiment mercantil, el venedor està obligat, en primer lloc, a lliurar o a posar a disposició del comprador els diversos elements integrants de l'establiment. A més, ha de situar l'adquirent en les condicions precises perquè pugui utilitzar i explotar l'organització objecte de transmissió.\nEn segon lloc, el venedor té el deure d'informar lleialment el comprador sobre l'organització interna de l'establiment i sobre les possibilitats d'actuació en el mercat. En tot cas, s'ha d'abstenir de pertorbar o impedir la demanda dels clients dirigida a la nova empresa. Pesa sobre el venedor, en definitiva, una obligació de no-competència.\nPer tal d'exercir la condició legal del comerciant o empresari s'han de complir els requisits generals establerts a l'article lr del Codi de comerç, que són els següents: tenir capacitat legal per a exercir el comerç i dedicar-s'hi habitualment. Aquests requisits generals -i les seves excepcions- es desglossen després amb detall en els articles 3r, 4t i 5è del Codi.\nEls auxiliars de l'empresari poden ser de dues classes: els auxiliars que presten els seus serveis en l'esfera interna de l'empresa i que no tenen facultats representatives, i els auxiliars de l'empresari amb facultats de representació, que col·laboren en l'esfera externa de l'empresa, entrant en relacions contractuals amb terceres persones en nom de l'empresari i per compte seu. La diferència entre els primers i els segons no està, doncs, en la naturalesa del contracte o de la relació que els vincula amb l'empresari, sinó en què els primers no tenen facultats representatives i els segons sí.\nDues han estat les tècniques jurídiques assajades amb la finalitat d'oferir a l'empresari individual la possibilitat de limitar la responsabilitat derivada de l'exercici de la seva activitat en el mercat...\nDECRET 206/1990, de 30 de juliol, sobre la inspecció de disciplina del mercat i consum.


Els sindicats només negociaran la llei si tenen un percentatge de decisió | BonDia Diari digital d'Andorra.\nDt., 07/02/2012 - 21:32\nEls sindicats només negociaran la llei si tenen un percentatge de decisió\nNi fred ni calor. Aquest era el sentiment dels representants sindicals després de la primera reunió amb el ministre de Finances i Funció Pública, Jordi Cinca, per parlar sobre la reforma de la Llei de la funció pública.\nLa part positiva és que per fi es donen per encetades les converses que han d’acabar amb una nova llei en aquest àmbit, un dels reptes més importants de la present legislatura. I la part negativa és que hi pot haver moltes dificultats perquè aquest procés culmini amb consens, tenint en compte el malestar que hi ha entre els funcionaris per les retallades.\n“Nosaltres estarem a l’espera de com es desenvolupa aquest calendari i com es formaran les taules de negociació, així com quin percentatge de representació i de decisió tindrem. Fins que no sabrem això no podrem dir si hi serem o no”, va indicar el portaveu de la plataforma sindical, Joan Torra.\nDe la reunió ahir, que estava qualificada com a “exploratòria” des del costat del Govern, no es podia esperar gaires avenços, però almenys es va posar de manifest la voluntat de les parts d’asseure’s a taula i dialogar sobre una qüestió que preocupa la ciutadania. La plataforma sindical creu que l’actual Llei de la funció pública, amb només dotze anys de vigència, és “moderna” i hi ha “poques mancances”, raó per la qual continua sent vàlida “i l’únic que s’ha de fer és desenvolupar-la” a través dels reglaments, cosa que no s’ha aconseguit en tots aquests anys.\nTot i això, la plataforma està disposada a començar una sèrie de reunions –que quedaran establertes en un calendari encara no definit amb els professionals i els punts a tractar– per revisar els diferents aspectes que ha de preveure la futura regulació. En aquest sentit, segons va indicar el portaveu dels funcionaris, esperen que el ministeri es posicioni sobre la trentena de punts que s’havien acordat en la negociació d’aquesta mateixa llei durant la passada legislatura, referents, per exemple, a l’homologació dels treballadors públics en salaris, la carrera professional i els drets laborals i sindicals.\nLa reunió d’ahir va servir també perquè la plataforma sindical tornés a demanar la inclusió dels treballadors de les administracions comunals en la negociació. “Nosaltres entenem que la Llei de la funció pública ha de regular totes les administracions, i per això compartim que els treballadors dels comuns siguin a les taules de negociació”, va assenyalar Torra. De moment, el ministre de Finances s’ha compromès a plantejar aquesta qüestió en la reunió de cònsols.\nPel que fa a la data en què es preveu que estigui enllestida la nova llei, Cinca va manifestar als representants dels funcionaris que la negociació s’ha de portar a terme “bastant ràpid” i s’hauria d’enllestir aquest any, tot i que els va dir també que no es posin cap pressió “per treballar tranquil·lament”.


Ja es pot escoltar el nou disc de Strombers a les plataformes digitals | Enderrock.cat\nA l'àlbum hi han col·laborat Txarango i La Pegatina\nLa presentació del disc es farà el 4 de maig a la sala Apolo\nEnderrock.cat | 26/01/2018 a les 13:10h\nArxivat a: Enderrock, nou disc, estrenes, strombers\nStromberland (Panda Artist, 2018) és el nom del vuitè àlbum dels cardonins Strombers, i des d'avui ja està disponible a Spotify. En format físic sortirà a la venda el 16 de febrer.\nLa banda, considerada un clàssic de les festes majors catalanes, vol reivindicar amb el disc la sensibilitat dels artistes de música festiva. Enderrock.cat va estrenar "Poble català", el primer avançament del disc. Ferran Gallart, cantant del grup, va explicar: "Nosaltres no podem deixar de fer festa i humor, però alhora ens sentim obligats a dir coses importants".\nGallart va explicar també: "Estem molt il·lusionats amb la sortida del disc, i tenim moltes ganes d’expandir-nos i ser més professionals. Arriba un bon moment per a Strombers. Anem a Holanda i sembla que ben aviat podrem anar a Mèxic". Ja està confirmat que visitaran Amsterdam, Reus, Cerdanyola, Madrid i Saragossa, entre altres ciutats.\nStrombers va néixer l'any 1998, i actualment formen la banda Àngel Abad a la bateria, Carles Ratera al baix, Carles Serra a la guitarra, Toni Company als teclats i acordió, Ferran Suñé al saxo i Ferran Gallart a la veu.\nEl disc, com sempre, inclou temes en català i castellà. Aquesta vegada hi han col·laborat Txarango i La Pegatina. El grup farà el concert d'inici de gira el 4 de maig a la sala Apolo de Barcelona. En pots trobar més informació al web de la banda.


One-Bedroom Apartment Oberaula 0 02 Oberaula Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nOne-Bedroom Apartment Oberaula 0 02Oberaula, Oberaula, Alemanya - Veure al mapaOne-Bedroom Apartment Oberaula 0 02Veure més fotosVeure més fotosVeure totes les 24 fotos\nAl visitar Oberaula, vosté es sentirà com a casa a One-Bedroom Apartment Oberaula 0 02, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. One-Bedroom Apartment Oberaula 0 02 també ofereix moltes instal.lacions per enriquir la seva estada a Oberaula. A l'hotel s'hi pot gaudir d'unes comoditats de primera classe com aparcament de cotxes. Gaudiu de les comoditats d'alta gama com ara calefacció, aparell de televisió, TV satèl•lit/cable, reproductor de DVD/CD, nevera per tal de relaxar-vos després d'un cansat dia. Durant el dia podeu gaudir de l'atmòsfera relaxant de jardí. Si buscau un allotjament còmode i adequat a Oberaula, faci de One-Bedroom Apartment Oberaula 0 02 la vostra llar.


L’Igualada Femení Hoquei Club Patins és nou equip de l’OK Lliga després de l’anunci de la Federació Espanyola de Patinatge de donar per acabades les competicions estatals.\nL’equip igualadí ja tenia la plaça emparaulada per a la màxima categoria espanyola després que ara fa unes setmanes la Federació Catalana de Patinatge va deixar liquidada tota la competició catalana. Ara només faltava que les competicions estatals també es donessin per acabades, tal com ha succeït aquest dissabte. L’equip que dirigeix María Fernández ha fet una temporada esplèndida i va acabar en 2a posició a la classificació final de la segona fase quan es va aturar la competició per l’estat d’alarma. De tota manera, el primer classificat i a qui li tocava pujar, era el Voltregà B que no pot ascendir per la seva condició de filial. Ara, l’Igualada Femení Hoquei Club Patins tornarà a ser a l’OK Lliga des que la temporada 2015-16 va perdre la categoria en un final agònic. El president de l’entitat, Jordi Besa, recorda que han patit molt en aquests darrers anys. Amb tot, també recorda que des que va tornar a anar per solitari ara fa 7 anys, el club va anar creixent de manera exponencial. Actualment, no només el primer equip es troba a la màxima categoria espanyola, sinó que cada vegada compten amb més equips de formació.\nEl Manlleu de la igualadina Maria Díez, campió de lliga\nD’altra banda, la RFEP també ha donat com a campió de l’OK Femenina el Manlleu, on hi milita la jugadora igualadina Maria Díez, que també n’era la màxima golejadora amb 5 gols de diferència amb la segona classificada. La federació ha dictaminat que la finalització del campionat es faci des del final de la primera volta, atès que quan es va aturar la competició hi havia equips que havien jugat més partits que d’altres. En aquells moments, el Manlleu de Maria Díez era el primer classificat, tot i que també s’havia d’haver jugat un playoff que al final s’ha desestimat.


Botiga Llibres Personatges Ferran Soldevila i els fonaments de la historiografia catalana contemporània\nShare thisShare it via social link:Page Short Url: http://tinyurl.com/3ybsmw2 Facebook del.icio.us Digg Windows Live G Bookmarks MySpace Twitter Twine Blogmarks LinkedIn Y! Bookmarks De Tuïr a Catarroja. Estudis sobre institucions catalanes i de la Corona d’Aragó (segles XV-XVII)El Contemporani. Arts, Història, Societat / 30\nFerran Soldevila i els fonaments de la historiografia catalana contemporània ( Pujol, Enric )\n€20.00\tEstalvi: €8.00\n1995. Pròleg d'Antoni Simon i Tarrés, 370 pp.\nFerran Soldevila (Barcelona, 1894-1971) és un dels principals historiadors catalans contemporanis i una de les figures intel·lectuals més importants de la Catalunya del segle XX. La seua Història de Catalunya és considerada encara com la síntesi més reeixida de la nostra història realitzada per una sola persona. No ens ha de sobtar, per tant, que Joan Fuster afirmés que era «la millor visió de conjunt del passat català que s'hagi escrit». Malgrat que és conegut bàsicament per la seva faceta d’historiador, la seua producció abraçà camps molt diversos: poesia, periodisme, teatre, novel·la... Ell mateix afirmà que totes aquestes activitats contribuïen a definir-lo i que mutilaria la seua personalitat qui en volgués suprimir alguna. Per això, a Ferran Soldevila. Els fonaments de la historiografia catalana contemporània Enric Pujol ha tingut molt en compte el caràcter polimòrfic del conjunt de l'obra soldeviliana, encara que el principal centre d’atenció haja estat l'anàlisi del paper destacat que la seua obra històrica tingué en la configuració de la historiografia catalana contemporània. L'autor no ha pretès escriure una biografia convencional del personatge, sinó més aviat fer-ne un «retrat intel·lectual» que aprofundís en la gènesi de la seua obra. Així mateix, ha procurat mostrar la relació entre la seua producció escrita i el moment històric que li tocà viure, ja que fou un intel·lectual compromès amb el seu temps, com ho demostra ben bé la seua trajectòria vital.


Sobre nosaltres Sergal - Sergal Alta genètica porcina\nalta genètica porcina\nEstem especialitzats en genètica porcina, sempre a l’avantguarda del sector. Treballem amb productes contrastats i d’alta qualitat, seleccionant de manera exclusiva, cada un dels nostres exemplars.\nLa nostra missió és la selecció i la comercialització de reproductors amb uns estàndards de qualitat superiors. En la línia paterna, seleccionem i comercialitzem Pietrain alemany (German Genetic), una raça d’un rendiment excel·lent i de gran qualitat de canal. En la línia materna, distribuïm les races Large White i Landrace de l´empresa danesa DanBred, líder en més del 90% de les vendes en el mercat danès, ens distingeixen dels nostres competidors per ser races d’extraordinari comportament i amb unes molt bones característiques de reproducció, de creixement, índex de conversió i d’alta qualitat en la canal.\nDisposem d’unes instal·lacions molt innovadores i professionals, amb unes mesures de bioseguretat amb plenes garanties sanitàries. La nostra missió és que tots els clients que les visitin puguin gaudir d’un gran entorn i d’una explotació modèlica. Es tracta de granges aparador, estil showroom, on cadascun dels nostres clients pot seleccionar, un per un, el millor exemplar per a la seva explotació.\npartners amb màximes garanties\nMantenim relacions comercials amb marques i productes de total garantia de qualitat, fet que ens permet oferir la millor solució, i la més adequada, a les necessitats de tots els nostres clients.


Desmuntant el mite de l’amor romàntic – PROU FEMINICIDIS\nfebrer 20, 2017 per proufeminicidis\nNi cavallers, ni damisel·les, ni prínceps, ni mitges taronges, ni més contes que esclavitzen…\nPatricia García i Nerea Roig (Alacant)\nAmb aquest article, tractarem de fer una anàlisi d’un tema tan bàsic i important a les nostres vides, que ens influeix en l’autoestima, en la felicitat i en la relació amb els altres, la construcció de l’amor romàntic. Desvetllarem què se n’amaga darrere i com influeix el patriarcat i del capitalisme. L’amor se’ns presenta com un “llibre d’instruccions” que ens marca i delimita com hem de ser, viure i sentir. Teoritzar és una ferramenta però no ens “salva” dels seus tentacles, nosaltres també ens enamorem, patim o ens tornem boges de vegades. Aquesta reflexió ens ajuda a entendre’ns i a la resta millor, i donar-li a les coses la importància justa No hi ha una única manera de viure: amb parella, sense parella, en trio o comunitat… cap opció serà millor que l’altra. Es tracta de saber què volem en cada moment i d’intentar fer-ho, sense prejudicis. Les relacions poden ser tan diferents com imaginem. Per què no?\nNo tenim espai per a desenvolupar l’evolució de les relacions al llarg de la història. Però hem comprovat que les nostres vivències no són eternes, sinó que en cada moment aquestes es donen d’una manera o d’una altra. Les vivències de l’amor, la parella o la sexualitat no estan lligades a un procés natural sinó a una conducta apresa en l’espai i el temps on vivim. La visibilitat de l’amor romàntic apareix amb els primers trobadors que donen la seua vida per l’amor a l’Edat Mitjana. A partir d’ací, comencen a crear-se les històries de cavallers i damisel·les, prínceps valents (actius) i princeses delicades (passives).\nA causa de la socialització patriarcal, les vivències de l’amor ens poden afectar de manera diferent. A les dones se’ns educa molt més en la part emocional de la vida, així com en aspectes comunicatius. L’educació, expectatives i models, basats en la cura familiar i de terceres persones està marcada per l’amor a l’altre. En aquest repartiment de tasques, som les responsables de l’estructura familiar, sobretot en aspectes subjectius, on estarem molt més vinculades. A més d’aquest món, se’ns instrueix en la dependència, passivitat i feblesa i en la necessitat de la cerca d’una altra persona, que ens protegisca i cuide, el “no estar soles”.\nA l’home, se l’educa en el desenvolupament de la seua autonomia. L’educació, expectatives i models es basen en la part pública, productiva i social i se li dóna menys importància a la part emocional. Se’ls educa com a éssers forts i independents, més atents al món laboral i social que al sentimental i familiar. Quant a les relacions, l’èxit social no depén tant de la parella com de l’èmfasi en la seua sexualitat. Penseu com varia socialment la concepció de dona soltera (amargada) i home solter (vividor). Per a la dona, la parella constitueix un èxit més important i açò suposa situacions desiguals i injustes per a ambdós sexes. Provoquen conflictes i situacions de desequilibri en les vivències, necessitats i demandes, sobretot a nivell emocional i comunicatiu. L’home sol tindre més problemes per conèixer-se i identificar-se, mirar-se per dins, així com menys necessitats comunicatives. La dona, més familiaritzada en l’aspecte emocional, no troba la manera d’entendre’s amb la seua parella i troba mancances en aquest àmbit. D’ací, que els homes titllen aquestes necessitats com a excessives i complexes i les dones vegem els companys com a poc expressius emocionalment.\nDarrere de moltes relacions s’amaguen inseguretats, pors i “normativitat social”. Necessitat de sentir-nos estimades i especials, por a la solitud. Es basa en carències pròpies i necessitats afectives i emocionals que no sabem resoldre d’altra manera; més que amar, busquem el que esperem rebre a canvi: sentir-nos estimades. Deixem caure en una persona la responsabilitat de sentir-nos bé, valorades, especials, de ser el pilar en les nostres pors i inseguretats, establidors d’autoestima. Un pes molt gran per a qualsevol.\nEl reforçament d’aquest amor coincideix amb l’emigració a les ciutats i el desarrelament social que suposa, amb l’efervescència del capitalisme que necessita de la família burgesa per la seua reproducció. El seu ideari centralitza l’intercanvi econòmic com a eix principal, el mercat és la pedra angular i tot es converteix en mercaderies per intercanviar i solventar necessitats, sense aprofundir més enllà de la materialitat i superficialitat. La societat capitalista és individualista i aïllant. Suposa explotació de les persones, no som propietàries del nostre treball, de les nostres vides. Davant d’una vida gris, horaris infinits, impotència, obediència… busquem refugi en la parella, nostra i exclusiva. La gran amenaça de la postmodernitat és la solitud, i la parella, com a segur de vida, esmorteix aquest sentiment. Hem abandonat la comunitat, ens dediquem a tindre cura d’una única persona i qui no jugue dins del joc queda exclòs i abandonat. Perdem la capacitat d’organitzar-nos col·lectivament per crear un model alternatiu de vida. Així, en lloc d’expandir l’amor cap als barris, el poble, les amistats… ens tanquem en el sálvese quien pueda i la “hipoteca de dos”, utopies individualistes que ens ofereixen suposats paradisos artificials, una illa afectivo- emocional en mig del caos.\nPensem que l’amor és fonamental, que ho mou tot, però cal descentralitzar l’amor romàntic heterosexual i monògam com a eix central, la vida està plena de coses per les quals sentir “amor”, que ens fan sentir felices i completes: la lectura, l’amistat, la família, la militància… Desfer-nos de la idea d’associar l’èxit a la vida i la “normalitat”, amb estar en parella, ja que aquesta no és un mitjà per ser feliços. Tant tindre parella com no, suposa beneficis i dificultats associades a cada circumstància. Entenem l’èxit i felicitat amb intentar viure com sentim i pensem, fer allò que ens faça sentir bé, sense prejudicis. Entenem la relació en parella com una oportunitat per aprofundir en una amistat, estimar-se, respectar-se i crear. Quan una relació acaba, independentment del temps, allò que quedarà seran les construccions fetes: amistat, estima, projectes comuns… sinó el sentiment de fracàs serà implacable. Al cap i a la fi, una relació es basa en allò que vulguem que siga: llibertat, poligàmia compartida, monogàmia… i és aquesta la decisió que caldrà respectar. Saber que podem viure l’amor de la manera que nosaltres lliurement decidim. En definitiva, desmuntant el mite de l’amor romàntic.\nPrevious postAlgunes reflexions sobre l’amor romàntic i lesbofòbia\nNext postCrònica del primer acte de la campanya ‘Prou Feminicidis’ al Barcelonès, ‘Combatent la lesbofòbia’.


22 Setembre 2018 – No cal que en facis gaire cas\nMalament rai quan una de les formacions més trencadores, més innovadores i amb més reconeixement internacional de l’escena catalana, com és La Fura dels Baus, ha de demanar disculpes perquè dues persones surten a saludar, en acabar una representació a Madrid, amb llaços grocs a la solapa. I malament rai, no només pel gest en si, que déu n’hi do, sinó per tot el que suposa, tant per a la pròpia companyia, com per al món artístic i cultural en general.\nQue un parell de llaços grocs tapin la qualitat d’una determinada proposta escènica és greu, i molt revelador. Que el director d’una companyia que es vol, i que és -o semblava- capdavantera en la transgressió que sempre hauria d’acompanyar qualsevol manifestació artística, demani disculpes sense pensar-s’hi gaire perquè es veu que hi ha símbols que molesten al Rey és, directament, intolerable, en termes de coherència personal i artística, i diu ben poc en pro de la credibilitat d’aquest i de futurs muntatges.\nDe tota manera, l’anècdota d’aquests dies, perquè aquest esperpent no passa d’anècdota, posa al descobert, amb tota cruesa, la realitat de la dependència, de la submissió fins i tot, del món cultural espanyol, i pel que sembla de part del català, als diners públics que, des de Madrid, regeixen bona part de la vida del nostre país i del veí. Si el director de la Fura s’agenolla sense dubtar, què no faran tots els artistes espanyols que tenen com a espai natural, o únic, d’expressió els dominis de la corona de Felip VI?\nEl director de la Fura cedeix, i amb ell bona part de la llibertat creativa, de la cultura i de la innovació. I l’escena es va fent cada cop més i més fosca, més i més rància, més i més amenaçada i més i més submisa als dictats del Rey i de la seva cort. Siguem-ne conscients mentre lentament es va abaixant el teló i acabem de decidir si cal aplaudir o xiular.


La publicació de Cristiano Ronaldo a Instagram que ha provocat comentaris sobre la seva sexualitat\nEl davanter del Reial Madrid està de vacances al costat dels seus fills i el seu company José Semedo\nCristiano Ronaldo i José Semedo en calçotets | Instagram\nCristiano Ronaldo acaba de ser pare de dos bessons per gestació subrogada i es troba feliçment enamorat de Georgina Rodríguez, però això no impedeix que cessin els rumors sobre la seva orientació sexual. Molts assenyalen que el portuguès és homosexual no declarat i hi ha qui fins i tot afirma que se l'ha vist amb amics amb actitud molt afectuosa. El davanter del Reial Madrid està de vacances i aquest dimarts ha penjat una fotografia al seu perfil d'Instagram en què apareix al costat de José Semedo, el seu amic d'infància. Tots dos van jugar junts a l'Sporting de Lisboa i es porten de meravella, per això no han dubtat en fer-se la foto de cames per amunt completament nus i amb uns calçotets de la marca CR7.\nEls seus seguidors no han trigat a aprofitar l'ocasió i treure el controvertit tema de la seva sexualitat amb comentaris com «Feu molt bona parella», «Tens un nuvi molt atractiu» o «siusplau, surt de l'armari. Series un bon exemple per als teus fills petits». Gairebé tres milions de seguidors ja han vist la publicació que ha tornat a crear polèmica.


Comprar Samarreta Sonic Gollum - Samarretes Videojocs. Lliurament Gratis. Fanisetas - Tenda de Samarretes\nSamarreta Sonic Gollum - Desde 19.95€\nTria el color i la talla de la teva Samarreta Sonic Gollum. Si t'agraden les Samarretes Videojocs pots trobar més en el nostre catàleg de samarretes que pots personalitzar al teu gust. Pots seleccionar un model, la teva talla i triar el color que m&eacutes t'agrade, en uns minuts haur&agraves dissenyat la teva pr&ogravepia Samarreta Sonic Gollum. A l'igual que la samarreta, pots triar un disseny i afegir-lo a la tassa de el color que tu prefereixis. Gaudeix del teu esmorzar amb la teva tassa personalitzada.


Joventut de la Faràndula ajorna l'inici de temporada fins al desembre amb 'Els Pastorets' | Ràdio Sabadell\nJoventut de la Faràndula ajorna l'inici de temporada fins al desembre amb 'Els…\nUna escena de 'El préssec gegant'/ Joventut de la Faràndula\n19.06.2020 15:16 Karen Madrid\nJoventut de la Faràndula ajorna l'inici de temporada fins al desembre amb 'Els Pastorets'\nLa Joventut de la Faràndula començarà la temporada 2020-21 més tard de l'habitual com a mesura preventiva davant les incerteses derivades del coronavirus. En lloc d'encetar funcions al novembre amb l'estrena de la temporada, que en aquest cas seria Aladí, ho farà al desembre amb Els Pastorets. "És una decisió per la incertesa que ens provoca la covid-19. Si hi sumem que les nostres produccions necessitem uns mínims molt alts i que fem teatre en un equipament municipal, ens provoca dubtes que puguem estrenar al novembre amb unes garanties de públic, de gent i de capacitat com a entitat", ha apuntat a Ràdio Sabadell el president dels farandulers, Salva Peig. En aquest mateix sentit, assegura que la decisió d'ajornar l'inici de la temporada no els agrada, però l'han pres per protegir Aladí; una producció en la qual han destinat molts recursos.\nSi el context sanitari ho permet, la temporada de la Joventut de la Faràndula arrencarà amb Els Pastorets, que l'entitat "se sent obligada a fer perquè és un producte de ciutat". No obstant això, Peig admet que podrien veure's obligats a replantejar-se'ls si es limita el nombre d'actors que poden pujar a l'escenari. En aquest muntatge tradicional hi participen un centenar d'actors, entre adults i nens, amb la qual cosa una limitació en el repartiment els faria inviables tal com estan plantejats ara mateix. "Si d'aquí al desembre només una quinzena d'actors poden pujar a l'escenari, hi haurà companyies com nosaltres que no podran fer teatre perquè els nostres muntatges no són així. Caldrà fer un replantejament de moltes coses", lamenta Peig.\nDe cara al mes de març arribarà la gran aposta de la temporada, Aladí, que s'havia d'estrenar al maig i va que quedar amb els preparatius a mitges. Segons Peig, per reprendre els assajos, que ara mateix no es poden fer per falta de sales, i per acabar els decorats es necessitaria uns tres mesos; un temps que esperen aconseguir si "es recupera la normalitat". La temporada acabarà amb El préssec gegant, que tornarà per tercera temporada consecutiva després que al març només fes un dels dos caps de setmana en què estava programat. "És d'aquelles obres que podem muntar en 48 hores. Volem acabar la tercera temporada el més amunt possible", conclou Peig.\nInvitacions exhaurides per veure la pel·lícula 'Grease' a l'autocinema de Sabadell


ateneusantboia – Ateneu Santboià\nArxius d'autor: ateneusantboia\nEl dijous 23 a les 21 h celebrem la Revetlla per a sòcies de l’Ateneu. Si ets sòcia i vols venir amb la teva família i amics, reserva la plaça del teu grup per venir a sopar i gaudir plegades d’una nit petarda, sense “petardus”.\nPublicat perateneusantboia 14/06/2022 Publicat enActivitatsEtiquetes:Activitats, Ateneu, Projectes\nAgenda de Juny a l’Ateneu\nJuny a l’Ate! Consulta les activitats programades per aquest bonic mes\nPublicat perateneusantboia 01/06/2022 01/06/2022 Publicat enActivitatsEtiquetes:Activitats, agenda, Ateneu, Caseta\nSantboianament, video de la FMA\nEl riu, la Muntanyeta, Sant Ramon i tots els camps, carxofes no ens en falten, són la nostra flor hivernal (la nostra flor hivernal!) el rugbi i el psiquiàtric ens fan internacionals Bojos per la pilota, per la pilota oval. Cent anys perseguint un meló pels camps. Santboianament, és un sentiment Santboianament ho tinc aContinua llegint “Santboianament, video de la FMA”\nPublicat perateneusantboia 19/05/2022 17/05/2022 Publicat enFMAEtiquetes:festa major, festa major alternativa, FMA\nPrograma de mà de la FMA 2022\nConsulta i descarrega’t la programació de la #FMA2022\nPublicat perateneusantboia 17/05/2022 17/05/2022 Publicat enFMAEtiquetes:festa major, festa major alternativa, FMA\nCabaret de la FMA\nDiumenge a les 19 h començarà el ja tradicional Cabaret de la FMA, però com cada any, és ple de sorpreses i actuacions diverses que ens faran gaudir la cloenda de la 19a Festa Major Alternativa de Sant Boi. AMB LA PRESENTACIÓ DE ROI BORRALLAS Després d’anys estudiant en les millors escoles de talents (sense gaireContinua llegint “Cabaret de la FMA”\nNit Hortera a la FMA\nVine a ballar, cantar, riure,… a gaudir de la nit més cutre, hortera i estrafolaria de l’any. Us esperem després del pregó, a les 23:00h, als jardins de l’Ateneu. Prepareu el vostre look més hortera amb un toc de ROSA! Sí, heu llegit bé! Aquest any volem el jardí de l’Ateneu d’alegria i color ROSA.Continua llegint “Nit Hortera a la FMA”\nPublicat perateneusantboia 16/05/2022 17/05/2022 Publicat enFMAEtiquetes:festa major, festa major alternativa, FMA\nEscalabirres de la FMA\nAMB SOUND IDOS L’aventura de escalar caixes de cervesa, que és més baratet un rocòdrom i més molón gràcies al sound del Col·lectiu Sound Idos. L’escalabirres és una activitat lúdica on els participants escalen caixes de cervesa, protegits amb arnès i on queden suspesos per un elevador en cas de caiguda ESCALABIRRES Dia: Dissabte 21Continua llegint “Escalabirres de la FMA”\nPublicat perateneusantboia 16/05/2022 16/05/2022 Publicat enSin categoría\nActivitats en família a la FMA\nTornada la FMA no podem deixar de celebrar-ho en família!! Us convidem el diumenge a fer un vermut plegades i gaudir alhora d’un espectacular taller de Bollywood amb les millors mestres, també podrem realitzar fades de feltre i postals amb una tècnica molt interessant. Us hi esperem a tots i totes!! ACTIVITATS EN FAMÍLIA DIA:Continua llegint “Activitats en família a la FMA”\nPublicat perateneusantboia 16/05/2022 Publicat enFMAEtiquetes:festa major, festa major alternativa, FMA\nAquest dijous, 30 de juny, la Caseta de l'Ateneu Santboià acull l'últim programa de la primera temporada de @lu.dantes_ 🎉🎉🎉🎉\nEl #FestivalCrisàlide és un festival social organitzat per @desti.origen.\nEl proper 23 de juny celebrarem la revetlla a l'Ateneu entre socis i sòcies de l'entitat.\nL'SKA és un estil musical originari de Jamaica precursor del rocksteady i més tard, del reggae. Com que és un gènere particularment apte per a fusions ha incorporat, a través de diferents variants, els més diversos llenguatges musicals.\nFlickr de l'Ateneu Santboià


Vi Ferrari Brut Trentodoc Methusalem: totes les anyades a Uvinum\nVi Ferrari Brut Trentodoc Methusalem\nCompra Ferrari Brut Trentodoc Methusalem al millor preu\nVi Ferrari Brut Trentodoc Methusalem 6L\nFerrari Brut Trentodoc Methusalem 6L 2012 298,54€\nQuina és la valoració de/d' Ferrari Brut Trentodoc Methusalem?\nQuina és l'opinió sobre altres anyades o volums de/d' Ferrari Brut Trentodoc Methusalem?\nVi Ferrari Brut Trentodoc Methusalem Imperial\nOpinió sobre Ferrari Brut Trentodoc Methusalem Imperial 2011\n“Bon venir al que el menjar no va estar a l'altura. Algú que treballa en un bar ja me n'havia parlat abans. Destaca per la seva groc ambarí. Fa olor dolça, a mel. Aquesta anyada 2011 resulta molt jove, fresca i divertida.”


Rellotge Cluse Ferose Mesh acer de 36 mm\nSi vols difuminar les línies entre el minimalisme i el glamour, aquest rellotge cluse feroce Mesh d´acer i esfera blanca t´ofereix el millor d´ambdós mons. Un autèntic clàssic. Una oda al nostre gust pel minimalisme i el «joie de vivre». La seva caixa de 36 mm és refinada però molt marcada: una companya perfecta per a la nina de grandària mitjana. L´esfera blanca mat combina perfectament amb la caixa de color platejat i la corretja de malla. Les corretges es poden intercanviar de forma molt senzilla en aquest model feroce amb qualsevol corretja de rellotge cluse de 18 mm.\nRellotge Cluse Ferose Mesh d´acer inoxidable, caixa de 36 mm, esfera de color blanc i moviment quars


RESUM MESA SECTORIAL 2 DE JULIOL DE 2021: – PÚBLICA.CAT\nUGT Educació continuem lluitant per la millora de l’Educació Pública\n–Es valoren els documents respecte les bases reguladores per a formar part de la Borsa per al curs 2021-2022 (encara no publicats)\nMODIFICACIONS QUE PROPOSA EL DOCUMENT:\n-S’eliminarà l’obligatorietat de compulsar les titulacions presentades.\n–Presentació de documentació de forma TELEMÀTICA. A l’aplicatiu apareixerà tota la informació. S’annexarà telemàticament la sol·licitud, mèrits i requisits que s’hagi d’al·legar. ES PODRÀ SIGNAR DE MANERA DIGITAL O MANUAL I ESCANEJAR-LA.\n–Comunicació de la finalització de l’adjudicació (pel curs 2021-2022): Es facilitarà que la persona no hagi de lliurar la credencial als Serveis Territorials.\nEn el cas que la persona interina o substituta rebi del director o directora del centre la comunicació del seu cessament a causa de la incorporació de la persona titular del lloc de treball que ocupa, haurà d’entrar al web dels serveis territorials o del CEB on hagi estat adjudicat/ada, en el termini màxim de 24 hores des de la comunicació, per consignar aquest cessament i comunicar la seva disponibilitat a participar en propers actes de nomenaments. La credencial, signada pel docent o la docent, s’ha de quedar al centre.\nEl que prevaldrà és la finalització de la persona substituta a l’aplicatiu.\n–UGT demanem que totes les especialitats estiguin sempre obertes a tots els Serveis Territorials i al Consorci.\n-Denunciem que hi ha una manca d’oferta de places per a cursar el màster de Formació del Professorat.\nL’administració manifesta que ha insistit a Universitats (també amb la modalitat semipresencial) però tot i això no hi haurà prou places per arribar a totes les persones que tenen el compromís i estan a la borsa. De nou, hi haurà gent sense plaça per a cursar el Màster per aquesta manca d’oferta.\n– Finalització del nomenament per causes greus. El Departament proposa modificar la possibilitat “d’interrompre” un nomenament i substituir per “finalitzar”. L’apartat recull situacions greus justificades que poden afectar als treballadors/es. UGT creiem que és una mesura molt punitiva i demanem que es consulti a la persona interessada abans de “finalitzar-li” el seu nomenament per valorar la seva situació.\n–Cobertura de les substitucions (de més de 7 dies) des del primer dia. UGT demanem que es modifiqui aquesta instrucció i que es rebaixi el nombre de dies de baixa per cobrir una substitució. La majoria d’ Incapacitats Temporals són de curta durada (3/4 dies) i amb aquesta normativa no es cobreixen aquestes absències que són les que més afecten a l’organització dels centres.\n-Compactació de jornades i permís per cura de fill. Trobem situacions a les quals es compacten diferents jornades, que en ocasions es tradueixen en una jornada sencera, i tot i això no és possible demanar la reducció per cura de fill menor i acollir-se a aquest dret. Demanem que es respecti el dret de poder gaudir de la reducció de jornada per cura de fill/a per possibilitar la conciliació familiar.\n-Demanem que la persona que es demana reducció de jornada pugui escollir el seu horari com succeeix en altres sectors, fent acomplir el dret de conciliació familiar i laboral.\nContinuem treballant per la millora de l’Educació


Mercat - Molí Parellada\nEls caves Mercat conformen la línia més exclusiva del Molí Parellada. Amb una criança de més de dos anys en pràcticament tots ells, els caves Mercat reuneixen les millors qualitats dels grans caves: delicats i cremosos, la seva elegància i sobrietat defineixen la gamma superior de Molí Parellada.\nAmb un ampli repertori que inclou rosat, gran reserva i reserves, la línia del Mercat és la referència entre els caves de més llarga criança.\nMercat són bombolles de plaer, sofisticació daurada i refinament de qualitat, una joia que esclata de plaer a el paladar amb la gentilesa de paraules murmurades suaument a l'oïda.\nPinot Noir i Garnatxa Negra\nCava rosat, elaborat amb les varietats de Pinot Noir i Garnatxa Negra, seguint el mètode tradicional amb segona fermentació en ampolla durant mínim 24 mesos.\nPresenta un color rosa salmó brillant i amb bombolles constants, petites i ben integrades.\nEn nas és llaminer i amb un punt cítric, aroma intens i fresc alhora, amb notes a fruita vermella.\nEl seu pas per boca és fresc, afruitat amb gran cremositat, suau i perfectament equilibrat.\nReserva Brut / Brut Nature\nCava amb una criança mínima de 24 mesos, elaborat pel mètode tradicional amb un cupatge de Macabeu, Xarel·lo i Parellada.\nMostra un color groc palla brillant amb reflexos daurats i fina bombolla.\nEl seu aroma és intens, on destaquen matisos torrats, pastisseria i fruites madures.\nTé entrada suau, amb una acidesa menys marcada pel petit dosatge de licor d'expedició que conté. Així mateix, és un producte versàtil de fàcil maridatge.\nCava amb una criança mínima de 24 mesos, elaborat amb el mètode tradicional amb un cupatge clàssic de Macabeu, Xarel·lo i Parellada.\nEl seu aroma és intens, on destaquen matisos a torrats, pastisseria i fruites madures.\nEn boca és un cava equilibrat, untuós i persistent. Amb notes a espècies i fruits secs procedents de la autòlisi o llarg contacte amb les mares, en el procés de criança.\nReserva Brut Nature Special Edition\nEs tracta d'una edició especial elaborada per celebrar els 30 anys del celler i pel seu èxit, es va decidir incorporar al catàleg de manera permanent.\nCava amb una criança mínima de 18 mesos que és elaborat amb les varietats de Macabeu, Xarel·lo i Pinot Noir. Aquesta última, li dóna el toc d'elegància que marca la diferència del cupatge clàssic, al tractar-se d'un raïm negre vinificat en vi blanc.\nMostra un color groc llimona amb reflexos daurats, amb bombolles fines, i llargs i persistents rosaris.\nRessalten les aromes terciaris a torrat i fruita seca, així com els cítrics.\nEn boca mostra una bona acidesa, cremositat atorgada pel Pinot Noir, la frescor del Xarel·lo i el cos de la Macabeu.\nCava elaborat amb les varietats de raïm Macabeu i Xarel·lo.\nDe color groc intens i amb fina bombolla.\nÉs un cava intens en nas, amb lleus apunts de flors blanques, fruita madura al forn i matisos molt suaus de brioix, fruits secs i mel.\nEn boca és sec, amb el carbònic ben integrat i acidesa refrescant. És un cava que mostra maduresa i gran complexitat, resultat de la seva llarga criança en ampolla durant un mínim de 48 mesos. Proporciona un recorregut agradable amb un final persistent.\nGran Reserva Brut Nature Magnum\nCava elaborat amb les varietats Macabeu i Xarel·lo, en ampolla format màgnum (1,5 litres) on realitza la seva segona fermentació durant un mínim de 48 mesos.\nPresenta un color groc intens amb reflexos daurats i bombolla fina.\nBona intensitat aromàtica que s'accentua amb l'oxigenació en copa. Mostra aromes terciaris de pastisseria, creme brulée, fruita al forn, cítrics, aranja i amb elegants notes d'anís i fonoll.\nEl seu pas per boca és untuós, amb el carbònic ben integrat, acidesa equilibrada i llarga persistència.


Les activitats prèvies anuncien la Festa per la llengua de Benassal | DiaDia\nHome Maestrat Benassal Les activitats prèvies anuncien la Festa per la llengua de Benassal\nLes activitats prèvies anuncien la Festa per la llengua de Benassal\nDíptic Festa per la llengua\nDes del 27 de maig i fins al 4 de juny es viuran tot un seguit d’activitats que anticipen la Festa per la llengua. Excursions, actuacions musicals, cinema o xarrades són algunes de les propostes que tindran la llengua pròpia com a protagonista. I és que el 5 de juny es viurà a Benassal l’edició del 2016\nDivendres 27 a la vesprada, amb la xarrada sobre la conservació de la riquesa lingüística i literària del Maestrat a càrrec d’Andreu Beltran, començaran les cites prèvies a la Festa per la llengua. El dissabte 28 el centre d’atenció serà l’escola rural del Canto. L’excursió al lloc, el menjar de germanor, la xarrada a càrrec de Carmen Agulló i l’actuació i concert de Josep Lluís Notari seran les propostes de la jornada. I l’endemà, diumenge, l’associació de jubilats ha preparat jocs populars. Tampoc faltarà la xocolatada.\nJa el dijous 2 de juny la sala d’usos múltiples del centre educatiu acollirà una vesprada de cinema en valencià amb projecció per al públic infantil i cinefòrum. El divendres hi haurà una xarrada de la mà de Vicent Pitarch, de la Fundació Carles Salvador. El títol: “Una llengua europea. Una societat moderna”. I la vesprada del dissabte 4 de juny comptarà amb un berenar saludable i teatre. “46 contes i un gelat” és l’obra de Vicent Marçà que representarà l’Enfilat. La jornada la rematarà el sopar de pa i porta i el concert del cantautor de Xàtiva Feliu Ventura.\n-Activitats per a alumnes del CEIP Alcalde Fabregat i el SES Benassal\nParal·lelament, també s’han programat diferents activitats per als alumnes dels centres educatius de Benassal. Així, el dimarts 31 de maig es realitzarà un taller sobre el món del cavall i el dimecres 1 de juny el fotògraf Jesús Monterde parlarà sobre la seua exposició “Nemini Parco”. També la Rabera Eclèctica col·laborarà amb el taller de poesia i fotografia del 3 de juny.\nEl cap de setmana de la Festa per la llengua, 4 i 5 de juny, es podran visitar en horari de matí diferents exposicions relacionades amb la celebració. Els treballs finalistes dels concursos de dibuix i logotips, el concurs de fotografia i poesia de l’alumnat del SES Benassal, una exposició sobre Carles Salvador patrocinada per l’AVL, les fotos finalistes del concurs d’Aiguaclara i el Club de Muntanya, la mostra de fòssils del Maestrat, l’exposició sobre els experiments de la Legió Còndor a l’Alt Maestrat, la de l’escoleta del Canto i la de fotografies del concurs literari i fotogràfic Carles Salvador són les opcions a tenir en compte.\nActivitats prèvies festa per la llengua


Santa Coloma de Tuïr - Viquipèdia, l'enciclopèdia lliure\nSanta Coloma, o Santa Coloma de Tuïr, o Santa Coloma de la Comanda (['santəku'lumə], estàndard ['santəku'lomə (ðə tu'i)], en francès Sainte-Colombe-de-la-Commanderie) és un poble, cap de la comuna del mateix nom, de 146 habitants, de la comarca del Rosselló, a la Catalunya del Nord. També anomenat Santa Coloma de la Comanda, era una dependència de l'antiga comanda dels Templers del Mas Déu. És part de la subcomarca dels Aspres. Havia rebut igualment el nom de Santa Coloma de Conjunta.\n42° 36′ 53″ N, 2° 44′ 52″ E / 42.6147°N,2.7478°E / 42.6147; 2.7478\nAlphonse Puig (març 2001)\nSituació de la comuna de Santa Coloma de Tuïr en el Rosselló\nActualment, juntament amb la vila de Tuïr i els pobles de Banyuls dels Aspres, Brullà, Calmella, Cameles, Castellnou dels Aspres, Forques, Llauró, Llupià, Montoriol, Oms, Paçà, Pollestres, Pontellà, Queixàs, Sant Joan la Cella, Terrats, Torderes, Trasserra, Trullars i Vilamulaca és part del cantó número 1, dels Aspres (nou aplec de municipis fruit de la reestructuració cantonal emprada a les eleccions cantonals i departamentals del 2015), amb capitalitat a Tuïr.\n2.2 El poble de Santa Coloma\n2.3 L'antic poblat de Conjunta\nEl nom del poble prové en part de la patrona de la parròquia local, santa Coloma, i en part a la dependència de la veïna Tuïr. El nom oficial en francès es deu a les possessions en el terme colomí de la Comanda del Mas Déu. Tanmateix, Joan Becat estableix que el nom del vilatge ha de ser, simplement, Santa Coloma, sense cap afegiment, conformement a l'ús. Al llarg de la història aquest poble ha rebut, a més, els noms de Santa Coloma de la Comanda i de Santa Coloma de Conjunta.\nEl terme comunal de Santa Coloma de Tuïr, de 47.400 hectàrees d'extensió, és situat a la Plana del Rosselló, just al sud de la vila de Tuïr. Es troba a la subcomarca dels Aspres, al límit amb la Plana del Rosselló. La part nord-oriental, plana, és encara pertanyent a les terrasses de la vall de la Tet, mentre que la resta del territori forma part dels contraforts nord-orientals dels Aspres.\nEl poble de Santa ColomaModifica\nLa plaça de la cellera de Santa Coloma de Tuïr\nEl poble nasqué a partir de la cellera organitzada a l'entorn de l'església parroquial de Santa Coloma de la Comanda (o de Tuïr) i el seu cementiri. Era una cellera de forma bàsicament quadrada, una part de la qual ha caigut, amb el pas del temps. El poble de Santa Coloma és a la zona més oriental del terme comunal, a prop de Tuïr, de Terrats i de Llupià. Destaquen en el poble vell la Casa d'en Boi, abans Casa d'en Bià, la Casa d'en Jaubert (nom ara ja en desús), la Casa d'en Noll, o d'en Puig, la Casa d'en Padern i la Casa d'en Cases, antigament Casa d'en Vilar.\nMur nord de la cellera de Santa Coloma de Tuïr\nAls límits del poble vell es drecen tres caves vinícoles: la Cava Castell Mossé, la Cava de les Tres Colomes i la Cava dels Oms. És un poble que ha crescut poc, però sí que cal observar la construcció de dues modernes urbanitzacions, el Camí de Terrats i les Aibrines, que enllaça amb les urbanitzacions properes de Tuïr.\nL'antic poblat de ConjuntaModifica\nTal com va establir Albert Cazes, el veïnat de Conjunta està constituït pels masos, actualment desapareguts, de la Brugada, l'Om, el Puig, el Pujol i el Vilar. Es desconeix llur emplaçament exacte, però podria ser el mateix poble actual de Santa Coloma.\nA part dels masos desapareguts esmentats a l'apartat anterior, les construccions rurals de Santa Coloma són el Cortal d'en Batlló i el Cortal d'en Noell, actualment en ruïnes tots dos i el Cortal d'en Trilles, abans denominat Cortal de l'Arnau. La resta de masos eren dins del poble.\nSense cap riu principal, els cursos d'aigua de Santa Coloma són tots de règim torrencial: els còrrecs, tal com són denominats al Rosselló. Hi trobem dos còrrecs sense nom, denominats simplement Còrrec, situats a la zona nord del terme; el Còrrec de Coma d'Abella, el Còrrec de la Coma, el Còrrec de la Creu, el Còrrec de la Dou, el Còrrec de la Garriga, el Còrrec de l'Alpí, el Còrrec de la Vinya d'en Vilar, el Còrrec de les Aibrines, el Còrrec de les Fontetes, el Còrrec de les Mangoixes, el Còrrec de l'Espinassera, el Còrrec del Vidrer, o del Joncàs, el Còrrec d'en Canonge i el Còrrec d'en Palet, o de les Feixes d'en Palet.\nEsment a part mereix la important sorgència de la Dou, situada a prop al sud-oest del poble.\nEl terme és essencialment pla a tota la franja nord-oriental, als límits amb Tuïr i Llupià, però presenta els primers contraforts dels Aspres a la zona limítrofe amb Castellnou dels Aspres. Gairebé al centre del terme hi ha el Serrat del Puig, que assoleix el 238 m alt, i encara puja fins a prop dels 290 al seu nord-oest, a la zona del Cauce i a 300 a la Garriga. Al Causse, hi ha la gran pedrera departamental de Tuïr, al límit amb Castellnou dels Aspres i Tuïr. La pedrera, majoritàriament en terme de Santa Coloma, entra lleugerament en el de Tuïr.\nPocs topònims es conserven, a Santa Coloma, en bona part per les seves grans zones ermes. Hi trobem les Aibrines, l'Alpí, el Camí de Castellnou, Campboix, Caldom, el Causse, la Colomina de la Creu, les Escomelles, o les Comelles, l'Espinassera, la Garriga, la Pedrera departamental, el Peu del Causse, el Pou dels Pobres, els Vidrers i la Vinyassa.\nAlguns topònims designen fites o senyals que marquen els límits comunals: el Piló de Coma d'Abella, el Piló de la Garriga de Castellnou, el Piló de la Vinya d'en Padern, el Piló del Camí de Cantarana, el Piló del Cortal d'en Batlló, el Piló de Puig Rodon, o dels Quatre Termes, el Roc de Coma d'Abella, la Termenera i les Termeneres de l'Espinassera.\nUna sola carretera travessa el terme de Santa Coloma, fent un angle recte en el sector més oriental del terme. És la D - 18 (Terrats - Tuïr) surt de Tuïr cap al sud-est i mena a Santa Coloma de Tuïr en 1,6 quilòmetres. Terrats és a 2 quilòmetres de Santa Coloma.\nSanta Coloma de Tuïr disposa de pocs mitjans de comunicació públics, tot i que la gran proximitat amb Tuïr fa més lleuger aquest relatiu aïllament. Només disposa d'una línia, la 390 del servei Le bus à 1 euro, que porta de Perpinyà a Forques a través de Toluges, Tuïr, Santa Coloma de Tuïr i Terrats. Té 10 serveis diaris en cada direcció, de dilluns a dissabte, i no circula els dies festius. Per aquesta línia, Santa Coloma és a 47 minuts de Perpinyà, a 13 de Toluges, està un quart d'hora resseguint les diferents parades de la vila, i després és a 5 minuts Terrats i a 10 de Forques.\nEn tractar-se d'un terme petit i força accidentat, el recorren pocs camins. D'una banda, hi ha els dos camins ja denominats rutes: la de Terrats, antic Camí de Terrats, i la de Tuïr, abans Camí de Tuïr, i actualment convertit pràcticament en una avinguda urbana: l'Avinguda de l'Aspre. D'altra banda, hi ha els camins que enllacen, directament o indirecta, amb els pobles dels entorns: Camí de Castellnou, Camí de Fontcoberta, abans Camí de Castellnou a Tuïr, Camí de Llupià i Camí del Molí de Cantarana, o Camí de la Cantarana. A part, cal citar la Carrerada, antiga via de transhumància, que travessa el terme colomí de ponent a llevant.\nLa principal activitat econòmica de Santa Coloma és, com en la major part de comunes rosselloneses, l'agrícola. A Santa Coloma hi ha poques explotacions agrícoles, perquè una bona part del territori comunal és erm, poblat de garrigues. Predomina la vinya, a les zones conreades, quasi tota per a vins de denominació d'origen controlada. A més, hi ha algunes extensions de prats i farratges, per la qual cosa hi ha una certa activitat ramadera (ovelles i cavalls, sobretot). Hi ha també una mica d'arbres fruiters, quasi tots presseguers.\nAl segle xiii Santa Coloma fou infeudada a la família Palaudà (procedent de Palaldà). Bernat de Palaudà rebé les justícies civil i criminal, però a mitjan segle els monjos cavallers hospitalers de la Comanda del Mas Déu, de l'orde de Sant Joan de Jerusalem, successors dels templers al Mas Déu.\nEls hospitalers conservaren aquesta senyoria fins a la fi de l'Antic Règim.\nEvolució demogràfica de Santa Coloma de Tuïr entre 1358 i 1790\n10 f 7 f 7 f 6 f 3 f 4 f 33 f 8 f 11 f 51 h 9 f\nEl 1643 fou comptat conjuntament amb Terrats, i és inclòs en el quadre d'aquell poble.\n54 56 81 79 80 71 70 82 76\n50 76 72 66 62 68 75 74 65\n70 66 55 77 75 60 60 50 58\n73 60 71 87 83 101 119 146 -\nBatlles de Santa Coloma de Tuïr\nMarç del 2001 - Moment actual Alphonse Puig\n1r: Progrès Fornos\n2a: Michel Cases.\nA les eleccions cantonals del 2015 Santa Coloma de Tuïr ha estat inclòs en el cantó número 1, denominat Els Aspres, amb capitalitat a la vila de Tuïr i amb els pobles de Banyuls dels Aspres, Brullà, Calmella, Cameles, Castellnou dels Aspres, Forques, Llauró, Llupià, Montoriol, Oms, Paçà, Pollestres, Pontellà i Nyils, Queixàs, Santa Coloma de Tuir, Sant Joan la Cella, Terrats, Torderes, Trasserra, Trullars i Vilamulaca. Hi han estat escollits com a consellers departamentals Édith Pugnet, del Partit Comunista - Front d'esquerra, Vicepresident del Consell departamental, adjunta al batlle de Cabestany, i René Olivé, del Partit Socialista, Vicepresident del Consell departamental, batlle de Tuïr.\nSanta Coloma disposa d'una petita escola maternal i primària, organitzada en sis grups escolars. Els alumnes de secundària van als col·legis de Tuïr o de Perpinyà, i els de batxillerat, als de Perpinyà. A banda de l'escola, hi ha un Centre d'esplai.\nBecat, Joan. «141-Santa Coloma». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.\nCazes, Albert. «Tuïr». A: Revista Conflent, 196?.\nPonsich, Pere. «Santa Coloma de Tuïr». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.\nTuïr Prades: Revue Conflent, [196-?]\n↑ El terme de Santa Coloma de Tuïr en els ortofotomapes de l'IGN\n↑ Santa Coloma de Tuïr a les Cartes de Cassini ofertes per l'IGN\n↑ La cellera de Santa Coloma, en els ortofotomapes de l'IGN\n↑ Cazes 196?.\nA Wikimedia Commons hi ha contingut multimèdia relatiu a: Santa Coloma de Tuïr\nEl terme de Santa Coloma de Tuïr en els mapes topogràfics de l'IGN\nObtingut de «https://ca.wikipedia.org/w/index.php?title=Santa_Coloma_de_Tuïr&oldid=23154767»\nDarrera modificació: 11 abr 2020 a les 12:40


Un mes sense víctimes mortals de COVID-19 a l'Anoia\nLes persones ingressades als centres hospitalaris, 11, el mínim des de desembre\nDijous, 17 juny 2021. 03:00. Redacció AnoiaDiari.\nSegons les dades que facilita la Generalitat a través de l'Agència de Qualitat i Avaluació Sanitàries, no s'ha registrat cap víctima des del 15 de maig. Amb tot, l'afectació a les escoles tornava a enfilar-se aquest dimecres i ara hi ha vuit grups tancats i un centre confinat.\nAmb cinc víctimes mortals, el mes de maig va ser el període menys letal de la pandèmia des de l'estiu passat a l'Anoia. Aquest juny, fins al moment, no s'ha hagut de lamentar cap mort per coronavirus a la comarca. La darrera va ser el 15 de maig. El precedent més similar en pandèmia és el període de l'11 de juliol al 20 de setembre, quan no hi ha cap registre de víctimes mortals amb veïnatge a l'Anoia.\nPel que fa a les persones hospitalitzades, també s'ha arribat al mínim del desembre, 11 persones, tot i que no s'especifica si a l'Hospital Universitari o a Martorell. Les dades de persones ingressades fa setmanes que cauen lentament. Amb tot, caldrà veure si l'increment de la velocitat de transmissió i el risc de rebrot la setmana passada tindran algun efecte els pròxims dies. En els últims set dies hi ha hagut 54 positius a l'Àrea Bàsica de l'Anoia i a Igualada la velocitat de transmissió va arribar als 3,66 el 9 de juny.\nEls darrers dies sí que hi ha hagut un repunt important de casos a les escoles anoienques. La setmana passada es va arribar al mínim de centres afectats des de la reobertura de les classes aquest trimestre, dos, però aquest dimecres les dades que facilita el Departament d'Ensenyament indicaven que ja són vuit grups tancats i un centre confinat. En total, hi ha 212 persones (docents, alumnes i personal del centre) aïllades.\nL'Estival de Jazz enfila la seva recta final\nUna fotografia de Pau Corcelles il·lumina amb "Art+Salut" l'Hospital Universitari\nAigua de Rigat farà treballs la nit de dijous a Igualada que poden provocar talls\n3 Alba Vergés: “Cal un canvi de govern a Igualada per tornar a ser una ciutat capdavantera i nosaltres tenim l’experiència de govern per fer-ho” 1452 lectures


Mas referma el compromís amb el calendari de la consulta - Diari de Girona\nMas referma el compromís amb el calendari de la consulta\nEl president diu no entendre que s'hagi passat de la reunió "cordial i positiva" a la "bronca" en relació a Navarro\nacn | barcelona 27.10.2013 | 16:17\nEl president de la Generalitat, Artur Mas, s'ha mostrat "sorpres negativament" per les declaracions del primer secretari del PSC, Pere Navarro, que aquest dissabte va afirmar que la consulta sobiranista no se celebraria el 2014. Mas ha recordat que en la reunió de divendres amb Pérez Rubalcaba i Navarro "les coses van anar bé" i aquest dissabte "sembla que tot ha canviat". Mas ha refermat el compromís per celebrar la consulta l'any vinent i per acordar "abans de final d'any i probablemente a mitjan desembre" la pregunta, la data i el procediment legal per dur-la a terme. El president ha fet aquestes declaracions en l'acte de cloenda del Fitness Day de Barcelona.\nMas ha assegurat que, després de la trobada "cordial i positiva" que va mantenir divendres passat amb ell i amb el secretari general del PSOE, Alfredo Pérez Rubalcaba, "no entenc que llavors hi hagués esperit de diàleg i bones maneres i que dissabte canviï tot", i ha afegit "això demostra que, de tant en tant, el PSC no sap on és".\nEl cap de l'Executiu ha mostrat el seu desig que "quan arribi demà, dilluns, torni l'esperit de divendres i no la bronca del dissabte", perquè, ha dit "a mi m'agradaria que el PSC sàpigues on és; necessitem tots els partits ben units, fent pinya per intentar que això surti bé".\nMas ha respost així a les declaracions del líder socialista, qui assegurava que s'estava enganyant els catalans perquè el referèndum no se celebraria. "S'està fent tot el possible perquè la consulta es faci el 2014 i això el senyor Navarro ho sap", ha subratllat el president, i ha continuat "una altra cosa és si des de les institucions de l'Estat ens ho impedeixen de totes formes o per qualsevol camí".\nEn aquest sentit, el cap de l'Executiu s'ha mostrat esperançat que no hi hagi cap impediment per celebrar la consulta "perquè avortar que un poble pugui consultar-se a si mateix, que pugui expressar la seva opinió a les urnes de forma pacífica, és l'essència de la democràcia". Per això, el president ha demanat als socialistes que "no diguin que s'enganya a ningú perquè no és veritat" i ha manifestat el seu desig que "en l'últim moment els socialistes pugin al tren de la consulta".\nPreguntat pels periodistes sobre quan se sabrà la data i la pregunta de la consulta, el president de la Generalitat ha reiterat que, tal i com recullen tots els acords del Parlament, ell "espera, confia i desitja" que sigui "abans que finalitzi aquest any", i ha explicat que l'acord inclourà també "els procediments legals a utilitzar per fer-la possible".\nEl president de la Generalitat ha fet aquestes declaracions davant els mitjans de comunicació durant l'acte de celebració, aquest matí, del Fitness Day, al centre de Barcelona. Aquesta iniciativa, organitzada per l'Ajuntament de Barcelona, té com a objectiu promoure l'esport dirigit i posar en valor la pràctica de l'exercici físic en centres esportius i supervisat per professionals.\nEusebio perfila els matisos tàctics que introduirà al sistema\nEl CAC urgeix la necessitat d´un nou contracte programa per a la Corporació


El conseller de Cultura inaugura l'exposició... - Govern.cat\nEl conseller de Cultura inaugura l'exposició 'La il·lustració gràfica a llibres i revistes' a la Biblioteca de Catalunya\nquery_builder 15 febrer 2013 15:41\nEl conseller de Cultura, Ferran Mascarell, inaugurarà dilluns, 18 de febrer, a les 18.30 hores, l’exposició “La il·lustració gràfica a llibres a revistes”, que es podrà visitar a la Biblioteca de Catalunya fins el 15 de març. A l’acte també hi participarà la directora de la Biblioteca, Eugènia Serra.\nLa mostra ha estat comissariada pel director de la Unitat Gràfica de la Biblioteca de Catalunya, Francesc Fontbona, i la directora de la Hemeroteca de la Biblioteca de Catalunya, Maria del Tura Molas.\nL’exposició fa un recorregut per la història de la il·lustració a través de publicacions i objectes conservats a la Biblitoteca de Catalunya. Inclou productes impresos i materials fets servir per obtenir-los, com ara matrius de fusta i de metall que estampades il·lustraven impresos, una pedra litogràfica i la seva estampació, així com dibuixos i originals manuscrits que servien per a fer-ne gravats o més tard fotogravats.\n18:30|Inauguració de l'exposició "La il·lustració gràfica a llibres i revistes".Biblioteca de Catalunya (c. Hospital, 56)|Barcelona (Barcelonès)\nEl conseller de Cultura, Ferran Mascarell, inaugurarà l’exposició “La il·lustració gràfica a llibres a revistes”, que es podrà visitar a la Biblioteca de Catalunya fins el 15 de març. A l’acte també assistirà el director general d'Arxius, Biblioteques, Museus i Patrimoni, Joan Pluma, i la directora de la Biblioteca, Eugènia Serra.


Èxit de participació en la sortida al Liceu per gaudir de Plácido Domingo — Ajuntament de Sant Fruitós de Bages\nÈxit de participació en la sortida al Liceu per gaudir de Plácido Domingo\nÈxit de participació en la sortida al Liceu per gaudir de Plácido Domingo 55 persones van poder gaudir aquest divendres, al gran teatre del Liceu, de l'òpera Simon Boccanegra, amb Plácido Domingo en el paper protagonista. https://www.santfruitos.cat/actualitat/noticies/exit-de-participacio-en-la-sortida-al-liceu-per-gaudir-de-placido-domingo https://www.santfruitos.cat/actualitat/noticies/exit-de-participacio-en-la-sortida-al-liceu-per-gaudir-de-placido-domingo/@@download/image/0405160920_opera1.jpg.jpg\n55 persones van poder gaudir aquest divendres, al gran teatre del Liceu, de l'òpera Simon Boccanegra, amb Plácido Domingo en el paper protagonista.\nLa regidoria de Cultura de l'Ajuntament de Sant Fruitós de Bages, amb la col·laboració de la Fundació del Gran Teatre del Liceu i de l'Associació de Música Clàssica, van organitzar una sortida al teatre barceloní per tal d’apropar la música clàssica a la ciutadania. Els espectadors van sortir satisfets amb l’actuació i amb ganes que es repeteixi l’experiència per la propera temporada d’òpera al Liceu.\nL’ajuntament de Sant Fruitós de Bages, a partir del moviment que hi ha ja al voltant del Festival Internacional de Música Clàssica Memorial Eduard Casajoana, s’ha acollit al pla impulsat pel Gran Teatre del Liceu, per tal d’apropar el teatre a la ciutadania.\nRecordem que en el marc d’aquesta sortida, el passat 8 d’abril, ja es va fer una conferència al municipi per part d’un musicòleg per tal de contextualitzar als assistents, explicar l’argument de l’obra, els personatges i donar les claus d’audició per tal d’assegurar que l’experiència, el dia de la funció, fos més completa.


L'Ajuntament reclama a la Ministra de Foment els 8ME pel Mercat Central a través de l'1% cultural Concurs de castellsCoordinadora de Colles Castelleres\nL'Ajuntament reclama a la Ministra de Foment els 8ME pel Mercat Central a través de l'1% cultural\nSergi Casado Cultura i patrimoni dimarts, 18 de novembre de 2014\nL'Ajuntament de Tarragona ha traslladat a la Ministra de Foment, Ana Pastor, la voluntat d'obtenir els 8 milions d'euros pendents per a la reforma del Mercat Central. Els representants del govern municipal de Tarragona ho volen aconseguir mitjançant l'1% cultural de l'Estat. La ministra, però, ha esquivat la proposta: "És una infraestructura molt important, però és la comissió de valoració qui decidirà si s'inclou dins la convocatòria que hi ha en marxa", ha apuntat.\nEl fill de l'arquitecte De la Sota xerra amb la Ministra Ana Pastor, el Subdelegat Jordi Sierra i la Delegada del Govern Central a Catalunya, Llanos de Luna. / Subdelegació del Govern de TGN\nCastillo, a l'esquerra, conversa amb la Ministra Pastor, juntament amb la portaveu municipal Begoña Floría. / Tere Ortega\nLa portaveu del govern municipal, Begoña Floria, ha explicat que han traslladat a la ministra la voluntat de resoldre el conflicte sobre el pagament de les obres del Mercat Central per la via de l'1% cultural. "Volem que els ciutadans no hagin de pagar dels impostos de la ciutat un compromís que és de l'Estat i per això esperem que siguin ells els que posin els 8 MEUR. Esperem trobar la solució per la via de l'1% cultural, però sinó seguirem treballant per buscar altres fórmules", ha detallat Floria.\nCastillo li trasllada les inquietuds pel 'tercer fil'\nEl tinent d'alcalde de Territori, Carles Castillo, ha aprofitat la visita de la representant del govern del PP per reclamar-li que atengui les demandes del consistori respecte a la implantació del 'tercer fil' ferroviari a la ciutat de Tarragona, per la qual exigeix diverses compensacions.\nEl regidor ha indicat que Pastor s'ha compromès a "donar instruccions" al secretari general d'Infraestructures, Manuel Niño, perquè es posi en contacte amb el consistori tarragoní. "La ministra creu que el conveni on demanem contrapartides al ministeri tirarà endavant", ha revelat Castillo.\nEl regidor també ha explicat que, en paral·lel, aquest mateix dimarts han convidat Manuel Niño a reunir-se amb els representants de l'Ajuntament de Tarragona. "Volem anar junts amb la Generalitat, l'AEQT i el Port perquè sàpiguen que estem defensant tots els mateix: tercer fil sí, però amb contrapartides i de manera provisional", ha afegit.\nEl responsable de l'àrea de Territori ha fet una crida a "normalitzar" les relacions a nivell institucional entre el ministeri i el consistori i ha assegurat que, davant els missatges "positius" de la ministra, aturen la intenció d'iniciar "mobilitzacions".\nFinalment, Pastor ha atribuït el retard en la construcció del 'tercer fil' entre Tarragona i Castellbisbal a un tema "tècnic" i ha assegurat que les obres començaran al més aviat possible. Així mateix, la ministra ha insistit que l'obra "té diners al pressupost i seguirà endavant" perquè el tercer fil "és un dels compromisos" adquirits pel govern espanyol "en el qual es continua treballant".\nCinquantè aniversari de l'edifici de la Subdelegació\nPastor ha vingut a Tarragona per participar en l'inici dels actes que commemoren el cinquantè aniversari de l'edifici de la Subdelegació del Govern a Tarragona, dissenyat per l'arquitecte Alejandro de la Sota i construït l'any 1964.\nEls actes, en què també hi col·labora la Demarcació de Tarragona del Col·legi d'Arquitectes de Catalunya, s’han iniciat el dimarts 18 de novembre amb la inauguració per part de la Ministra de Foment d’una exposició anomenada “100 años con Alejandro de la Sota” al vestíbul d’aquest edifici. Aquesta exposició està produïda per la Fundació ICO amb la col·laboració de la “Fundación Alejandro de la Sota.


Recepció dels grups participants al Mallorca World Folk Festival - Consell de Mallorca\nnull Recepció dels grups participants al Mallorca World Folk Festival\nRecepció dels grups participants al Mallorca World Folk Festival\nRepresentants dels 14 grups musicals i de dansa participants al Festival Mallorca World Folk Festival han assistit avui a l’acte de recepció oficial a la seu del Consell de Mallorca. Allà els han rebut el president Miquel Ensenyat, el vicepresident segon Jesús Jurado i el director insular de Promoció Sociocultural, Javier Ramos.\nEl saló de Plens ha estat ocupat pels membres del jurat internacional del festival, els directors i directores dels grups musicals i de dansa i per una parella de cada país participant. El president Ensenyat, durant el seu discurs de benvinguda ha assegurat que “aquest festival és un punt de trobada, un pont d'unió entre pobles i, per damunt de tot, un altaveu per cridar ben fort a tot el món que la cultura és la millor manera que tenen els pobles per fer-se entendre.”\nAixí mateix el vicepresident segon, Jesús Jurado, ha agraït a tot l’equip la seva tasca per poder organitzar un festival com aquest i també a totes les persones participants “Un poble que oblida la seva cultura és un poble sense passat ni futur. En nom del Consell de Mallorca, agraesc la vostra tasca de preservació i difusió de les danses tradicionals dels vostres països i l'esforç que feu per compartir-los amb nosaltres.”\nAquesta horabaixa es repartiran entre els cinc municipis de Mallorca on actuaran conjuntament amb grups de ball mallorquins.\nFelanitx, Auditori Municipal. Abeniara (Mallorca), S’Estol des Gerricó (Mallorca), Rússia, Portugal, Colòmbia.\nInca, plaça Espanya. Sa Revetla d’Inca (Mallorca), Revetlers des Puig d’Inca (Mallorca), Cofre Antic (Mallorca), Eslovàquia, Itàlia.\nLlucmajor, plaça Espanya. Dit i Fet (Mallorca), Xeremiers de sa Marina (Mallorca), Aires des Pla (Mallorca), Ben Ballat (Mallorca), Calabruix (Mallorca), Castanyetes en Festa (Mallorca), Romania, Índia.\nMuro, plaça de l'Església. Revetla d’Algebelí (Mallorca), Holanda, Lituània\nSantanyí, al Teatre Principal. Es Revetlers (Mallorca), Escola de Ball de Bot de Cala d’Or (Mallorca), Ordi Broix (Mallorca), Sa Mitja Lluna (Mallorca), Es Majoral (Mallorca), Brasil, Bulgària.\nValldemossa, a la plaça de la Cartoixa. Es Parado de Valldemossa (Mallorca), Escola de Ball de Valldemossa (Mallorca), Grècia, Polònia, Turquia.\nI demà dissabte 4, tindrà lloc una ballada popular al passeig del Born a les 12 hores i a les 18 hores finalitzarà el festival amb la Gala final a l’Auditòrium de Palma.\nUna gala plena de sorpreses on gaudirem d’un tast de les danses dels països participants, així com d’un ball conjunt que els ballarins hauran creat per aquest dia i el lliurament de 6 premis assignats pel jurat i dotats econòmicament. Primer premi de 6.000 euros, segon premi de 3.000 euros i tercer premi de 2.000 euros; i també 3 premis especials a la millor música, millor vestuari i autenticitat de 1.000 euros cadascun. El guardó d'autenticitat durà el nom de Bartomeu Enseñat i Estrany, fundador del World Folkdance Festival.\nTotes aquestes actuacions seran gratuïtes i obertes al públic en general, en el cas dels espais amb aforament es podran retirar les entrades a taquilla una hora abans, o telemàticament per EventBrite:\nGala final a l'Auditòrium:\nNom de l'agrupació\nRio Grande do Soul, el Brasil\nNova Dheli, l'Índia


Apartment Selo Rakalj OP-1875 Rakalj Croàcia - Ofertes d'hotels amb els MILLORS DESCOMPTES EN LÍNIA\nVeure tots els 91 allotjaments a Rakalj.\nDissenyat tant per oci com per negoci, Apartment Selo Rakalj OP-1875 està situat idealment a Rakalj; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Selo Rakalj OP-1875 ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha aparcament de cotxes, s'admeten animals de companyia.\nA més, totes les habitacions ofereixen una gran varietat de comoditats com ara calefacció, aparell de televisió, TV satèl•lit/cable, nevera, banyera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Apartment Selo Rakalj OP-1875.


Carnestoltes – AMPA Doctor Trueta de Viladecans\nAutor ampatruetaPublicat el 18 de desembre de 2017 18 de desembre de 2017 Categories CarnestoltesEtiquetes carnestoltes\nCom ja sabeu, el passat divendres 10 de Març vam celebrar una de les festes més desitjades pels nostres nens i nenes, la festa de Carnestoltes, ja que el dia que teníem previst celebrar-la la vam haver d’ajornar per les inclemències del temps.\nEns ho vam passar molt bé, vam ballar, cantar.. i gaudir de les disfresses tan originals! Al jurat li va costar molt al jurat decidir quines serien les guanyadores!!\nAquí teniu un recull, us esperem a la propera!!!\nAutor ampatruetaPublicat el 14 de març de 2017 15 de març de 2017 Categories Carnestoltes


Mollerussa viatja al Renaixement – Comarques de Ponent\nMollerussa viatja al Renaixement\nEl cap de setmana del 5 i 6 d’abril, Mollerussa va celebrar el Mercat d’època, ambientat en el Renaixement, er commemorar el pas de la comitiva de Cosme III de Médicis per la ciutat, una visita que va relatar el seu biògraf Magalotti i que apareix en el llibre Viaje de Cosme de Médidis por España y Portugal (1668-1669). L’espectacle comercial, que va lluir més de 60 parades de productes per a tots els gustos, es va enriquir amb manifestacions artístiques com el teatre, la música, els malabars i les danses que van remetre el visitant a una època marcada pel talent i la creativitat. El mercat es va ubicar a la plaça Major i la plaça Manuel Bertrand que per dos dies va esdevenir un espai peatonal ampli que va facilitar als visitants transitar còmodament. (+) El cap de setmana del 5 i 6 d’abril, Mollerussa va celebrar el Mercat d’època, ambientat en el Renaixement, er commemorar el pas de la comitiva de Cosme III de Médicis per la ciutat, una visita que va relatar el seu biògraf Magalotti i que apareix en el llibre Viaje de Cosme de Médidis por España y Portugal (1668-1669). L’espectacle comercial, que va lluir més de 60 parades de productes per a tots els gustos, es va enriquir amb manifestacions artístiques com el teatre, la música, els malabars i les danses que van remetre el visitant a una època marcada pel talent i la creativitat. El mercat es va ubicar a la plaça Major i la plaça Manuel Bertrand que per dos dies va esdevenir un espai peatonal ampli que va facilitar als visitants transitar còmodament. Escenificació de la visita La visita del Médici fou recordada amb una escenificació a càrrec del grup Teatre Rossinyol i els alumnes del Taller de Teatre, que dirigeix Francesc Pla i Iolanda Mañá. El viatge a Espanya i Portugal de Cosme III de Médicis (1668-1669) Familia de comerciants i banquers de Florència, els Médici van arribar a governar la Toscana i a exercir una influència considerable sobre la política italiana. Representants de la burgesia ascendent a les ciudats del nord d’Itàlia, van deixar la seva petja en l’art del Renaixement exercint el mecenatge. El setembre de 1668, Cosme III de Médici va iniciar un llarg viatge que el dugué per diferents punts d’Europa. Els motius van ser polítics, culturals, religiosos, personals… Va visitar centres de peregrinació i fou rebut amb honors de rei en moltes corts i ciutats importants. Alguns dels seus acompanyants van escriure cròniques, diaris de viatje i cartes que es conserven en arxius de Florència i fins i tot un d’ells, Pier Maria Baldi, va pintar una aquarel·la de cada ciutat per la que van passar. En els textos es descriuen moltes de les situacions i dels llocs visitats. Un d’ells és Mollerussa.


Biel Barceló: “MÉS per Mallorca és l’alternativa al bipartidisme per revertir aquesta situació de depressió absoluta”\nEl PSM-Entesa celebra el 1r de maig a Campanet amb crítiques als governs del PP per les “esfereïdores” xifres d’atur: “l’austericidi ens està enfonsant cada dia més, no estan fent res per crear ocupació”\nEl secretari general del PSM-Entesa, Biel Barceló, ha aprofitat la seva intervenció en el tradicional acte de celebració del Primer de Maig a l’ermita de Sant Miquel de Campanet per criticar els governs del PP a les Illes Balears i a l’Estat espanyol davant les “esfereïdores” xifres d’atur conegudes recentment (en referència a l’EPA), i ha afirmat que la coalició MÉS per Mallorca està creixent per tal de ser “alternativa al bipartidisme” amb l’objectiu de “revertir aquesta situació de depressió absoluta”.\nAl dinar i acte polític han acudit militants, simpatitzants i dirigents del partit mallorquinista. Entre ells, a més de Barceló, el diputat Antoni Alorda, els consellers insulars Joan Font, Miquel Ensenyat i Joana Aina Campomar, els regidors a Palma Antoni Verger i Antoni Noguera, o el secretari d’organització, Joan Verger, entre d’altres.\nEl secretari general dels nacionalistes ha recordat que a les Illes Balears hi ha 169.000 persones aturades, el 28,5% de la població activa (un “rècord negatiu”). També ha recordat que el 60% dels joves no tenen feina, i que hi ha 55.000 famílies a Balears amb tots els membres en l’atur. Davant aquest panorama, “allò més preocupant és que el govern es cregui el seu discurs, segons el qual ja ens estam recuperant, perquè això vol dir que no faran res per canviar la situació”. I ha criticat el president Bauzá per anunciar ahir al Parlament que l’Executiu està treballant en un suposat “pla d’ocupació” del qual ni tan sols els dirigents sindicals en saben res.\nBiel Barceló ha afirmat que el PP està imposant un “austericidi” que “ens està enfonsant cada dia més”, i que la realitat és que “aquest govern no estan fent res per sortir d’aquesta situació i per crear llocs de feina”. També ha lamentat que “Madrid ens continua escanyant, ara el PP i abans el PSOE”, ja que “si disposàssim dels nostres imposts, que l’Estat ens espolia, podríem destinar-los a reactivar l’economia i crear ocupació”.\nEl líder del PSM-Entesa ha criticat que, malgrat aquesta situació, “l’única obsessió de Bauzá és atacar la nostra llengua”. “Estam venuts a l’ala més d’extrema dreta del PP”, ha dit. “S’estan enfrontant a tota la comunitat educativa amb les seves imposicions ideològiques espanyolistes, i mentrestant no solucionen els problemes de l’educació. I el fracàs escolar? Vos en recordau, de les autopistes de l’educació? Camins de cabra, ens deixaran!”.\nD’altra banda, en l’acte l’escriptor Joan Alfons Marí ha llegit poemes del seu darrer llibre, Manual d’instruccions. El periodista Rafel Gallego ha estat l’encarregat de presentar el poemari.\nBiel Barceló també ha volgut reconèixer la dedicació i el compromís demostrat per l’exdiputada, exvicepresidenta del Consell i expresidenta del partit, Joana Lluïsa Mascaró, durant els anys que ha estat en la primera línia política.


Us adjuntem la informació de LA CANTATA DELS 50 ANYS.\nLa Cantata és una de les principals activitats que es fan en el marc de la celebració dels 50 anys d’escola i ha estat treballada com a projecte cooperatiu en el qual hi ha participat tot l’alumnat de l’escola; així, els nens i nenes d’Educació Infantil han fet el cartell del programa, els de Primària cantaran les cançons i els de Secundària han fet el muntatge audiovisual; tot això ha estat treballat en els diferents àmbits d’aprenentatge; plàstica, música, tecnologia, etc.\nLa Cantata es farà al Casino el dissabte 22 d’abril a la tarda. Es faran dues sessions, una a les 17:00 i una altra a les 18:30.\nEl preu de l’entrada és de 5 euros i la seva venda es farà a l’escola en el següent horari i calendari:\nDel 27 al 31 de març del 2017 – venda exclusiva d’entrades per a les famílies actuals de l’escola. Transcorregut aquest període la venda d’entrades s’obrirà al públic fins que s’exhaureixin, pel que us recomanem que si teniu previst assistir a l’activitat, compreu les vostres entrades dins d’aquest període reservat.\nDel 3 al 7 d'abril i del 18 al 21 d’abril del 2017 – venda d’entrades al públic en general\nRestem a la vostra disposició per a qualsevol informació


El vehicle. Generalitat de Catalunya\nQuè cal revisar del vehicle abans de sortir de viatge?\nEls problemes d'arrencada solen indicar l'esgotament de la càrrega de la bateria.\nAbans de sortir de viatge cal revisar que el nostre vehicle es trobi en unes condicions òptimes per no haver de patir avaries durant el camí. Caldrà revisar els següents components:\nEl dibuix ha de ser de 1,6 mil·límetres com a mínim. Cal comprovar-ne la pressió i canviar-los, si tenen més de cinc anys i es farà un viatge de llarg recorregut.\nComprovar el funcionament de l'enllumenat, els llums de fre, els intermitents i el llum de marxa enrere.\nCinturó ben ajustat\nComprovar si s'obren i tanquen sense problemes. La col·locació correcta obliga cenyir la corretja al cos, de manera que se situï entre els pectorals i rodegi el baix ventre per la pelvis.\nEscombretes i vidres\nVigilar que no hi hagi esquerdes als vidres perquè amb un petit impacte es poden trencar del tot i que les escombretes del netejaparabrises no facin soroll mentre funcionin.\nSi el tub d'escapament emet molt de fum, pot ser símptoma d'algun problema d'alimentació. Cal verificar els paràmetres de la injecció, en aquests casos.\nObservar si fan soroll o grinyolen les pastilles o els discos. I les distàncies de frenat, per si s'allarguen en excés. El tacte del pedal no ha de ser molt dur ni tampoc massa esponjós.\nEls sorolls i les vibracions són símptomes d'una possible mala alineació. Si s'ha d'exercir molta força per girar el volant d'una direcció assistida és que s'ha avariat el servomotor.\nCal comprovar que les toveres i el vidre tèrmic desentelin bé. Si refreda poc, el taller hauria de revisar el circuit.\nBateria ben carregada\nCal observar l'estat del born. Els problemes d'arrencada solen indicar l'esgotament de la càrrega.\nNivells dels líquids\nCal comprovar el nivell d'oli, dels líquids refrigerant, del netejaparabrises, de frens i de la direcció assistida.\nTenen una vida útil d'uns 70.000 quilòmetres. Els sorolls anormals, la inestabilitat dels revolts, l'increment de les distàncies de frenat i els balanceig excessiu de la carrosseria indiquen que cal canviar-les.\nL'equipatge s'ha de repartir entre el maleter i la baca. La càrrega exterior s'ha de cobrir del tot mentre que l'interior ha d'anar degudament subjecta, sobretot els objectes petits, com els mòbils.


Sordesa-mudesa | enciclopèdia.cat\n‹ Sordesa sobtada Tap de cerumen ›\nLa sordesa-mudesa és l’associació de sordesa intensa de les dues orelles i la incapacitat de parlar. De fet, es tracta d’una sordesa, de qualsevol origen, que com que existeix ja abans que l’infant aprengui a parlar li dificulta l’aprenentatge de la parla sense que hi hagi, però, cap afecció dels òrgans de fonació.\nSi un infant sord no rep una estimulació adequada no accedeix a l’aprenentatge de la parla, i això provoca una deterioració del procés de desenvolupament. Així, no és estrany que un nen sord sigui considerat equivocadament com a retardat mental. En canvi, si es procedeix a una educació especialitzada precoçment, l’infant pot accedir a l’aprenentatge del llenguatge i de la parla, i s’afavoreix un desenvolupament intel·lectual adequat.\nEn general, com que la fallada auditiva no és completa, hom empra audiòfons especialment adaptats a cada cas concret. Així, i amb tècniques especialitzades, el nen pot aprendre a parlar.


Ajuntament d'Alella - Més recollida selectiva i menys residus\nPortada Viure a Alella Medi ambient Seccions Notícies\nMés recollida selectiva i menys residus\nLa recollida selectiva de residus s'apropa al 45%, 11 punts més que l'any anterior\nEl canvi de sistema de gestió de residus que es va posar en marxa el gener de 2015, deixa resultats positius de reciclatge en el seu primer any de funcionament. L’exercici es va tancar amb un increment important de totes les fraccions que es recullen de forma selectiva i una reducció de la fracció resta.\nDe les 5.457 tones de residus domèstics generats a Alella l’any passat, 2.444 tones, prop del 45% es van recollir de forma selectiva, el què suposa un increment d’11 punts respecte a l’any anterior. En el recompte anual, cal destacar l’augment important de la fracció orgànica, amb un increment de més del 61%. El balanç també es positiu en les altres fraccions. La recollida selectiva d’envasos, vidre i paper i cartró va créixer entre el 19 i el 13%.\nLa fracció que més s’incrementa és el de la roba usada: es van recollir 30 tones, més del doble que l’any anterior. L’increment s’explica, sobre tot, per la instal·lació de cinc contenidors nous de roba i sabates usades al municipi.\nA més de l’augment de la recollida selectiva, cal destacar també una reducció de l’1,9%, 108 tones menys, dels residus generats. Aquests dos factors tenen com a conseqüència directa una reducció de més del 17% de la fracció resta o de rebuig.\n564 kilograms l’any per persona\nL’any passat cada alellenc i alellenca va generar 564 kg de residus, 11 kg menys que el 2014. El descens és molt més pronunciat si es compara amb anys anteriors. Fa vuit anys, l’any 2007, es generaven 737 kg per persona i any.\nInformació publicada l'11 de febrer de 2016\nFins al 15 d'octubre es poden presentar les fotografies al 8è Concurs fotogràfic del Parc de la Serralada Litoral\nLa seu del Consorci del Parc de la Serralada Litoral s'instal·la a Can Magarola\nNova aplicació del tractament fitosanitari a les pinedes d'Alella per combatre la processionària del pi\nAquest dilluns, 8 de febrer, es tornaran a ruixar les copes dels arbres per reduir-ne l'afectació\nInstal·lats cinc contenidors nous de recollida de roba usada en bon estat\nLa deixalleria fixa reobre les portes després de quatre mesos d'obres\nL'Ajuntament modifica el model de la recollida de residus per millorar-ne els resultats i endreçar les àrees d'aportació\nEl nou servei, que es va posar en marxa l'1 de gener, inclou la recollida de totes les fraccions i incorpora diverses millores ambientals.